Document ID: 32006R0061

KOMISJONI MÄÄRUS (EÜ) nr 61/2006,
13. jaanuar 2006,
küüslaugu impordilitsentside väljaandmise kohta 1. märtsist 2006 kuni 31. maini 2006 kestval kvartalil
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1)
võttes arvesse komisjoni 2. aprilli 2002. aasta määrust (EÜ) nr 565/2002, millega kehtestatakse tariifikvootide haldamise kord ja päritolusertifikaatide süsteem kolmandatest riikidest imporditud küüslaugu puhul, (2) eriti selle artikli 8 lõiget 2,
ning arvestades järgmist:
(1)
Kogused, mille kohta on tavapärased ja uued importijad, 9. ja 10. jaanuaril 2006 määruse (EÜ) nr 565/2002 artikli 5 lõike 2 alusel esitanud litsentsitaotlused, ületavad saadaolevaid koguseid Hiinast ja kōikidest kolmandatest riikidest, v.a Hiinast ja Argentinast.
(2)
Kogused, mille kohta on uued importijad 9. ja 10. jaanuaril 2006 määruse (EÜ) nr 565/2002 artikli 5 lõike 2 alusel esitanud litsentsitaotlused, ületavad saadaolevaid koguseid Argentinast.
(2)
Seetõttu tuleks kindlaks määrata, millises ulatuses võib komisjonile 12. jaanuaril 2006 saadetud litsentsitaotlusi rahuldada, ning kehtestada iga importija ja toote päritolu kategooria puhul tähtajad, milleni tuleb peatada sertifikaatide väljaandmine,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 565/2002 artikli 3 lõike 1 alusel 9. ja 10. jaanuaril 2006 esitatud ja 12. jaanuaril 2006 komisjonile saadetud impordilitsentsitaotlused rahuldatakse taotletud koguste ulatuses, mille suhtes kohaldatakse käesoleva määruse I lisas kehtestatud määra.
Artikkel 2
Asjaomaste importijate ja päritolu kategooriate puhul lükatakse tagasi määruse (EÜ) nr 565/2002 artikli 3 lõikele 1 vastavad impordilitsentsitaotlused, mis on esitatud 1. märtsist 2006 kuni 31. maini 2006 kestvaks kvartaliks pärast 10. jaanuari 2006, kuid enne käesoleva määruse II lisas nimetatud kuupäeva.
Artikkel 3
Käesolev määrus jõustub 14. jaanuaril 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 13. jaanuar 2006

Labels: 3
17
5